શહેરના સંતકબીર રોડ ઉપર બાલકૃષ્ણ સોસાયટીમાં રહેતા અને બેડી માર્કેટિંગ યાર્ડમાં કપાસ જોખવાનું મજૂરીકામ કરતા મનીષભાઈ ભગવાનજીભાઈ તન્ના નામના 35 વર્ષીય લોહાણા યુવાન સરધાર ગામે મિત્ર દ્વારા શોખ ખાતર પરિવાર અને મિત્રો માટે જમણવારનું આયોજન કર્યું હોય ખોડિયારનગરમાં રહેતા છગનભાઇ મરકીભાઇ કીર સાથે એક બાઇકમાં બંને સરધાર ગયા હતા પરત આવતી વેળાએ દસેક વાગ્યે લાખાપર ગામના પાટિયા નજીક રઘુવીર ફાર્મ પાસે પહોંચ્યા ત્યારે સામેથી આખલો બાઈક આડે ઉતરતા મનીષભાઈ અને છગનભાઇ બંને ફંગોળાઈ ગયા હતા મનીષભાઈ બાઈક ચલાવતા હતા તેઓને માથામાં હેમરેજ થઇ જતા તેમનુ મોત નીપજ્યું હતું જયારે છગનભાઇને ઇજા પહોંચી હતી ઘટનાને પગલે આજી ડેમ પોલીસ સ્ટેશનના પીએસઆઇ આર વી કડછા સહિતનો સ્ટાફ દોડી ગયો હતો અને જરૂરી કાર્યવાહી કરી હતી મનીષભાઈ ત્રણ ભાઈઓમાં સૌથી નાના હોવાનું અને અપરણિત હોવાનું જાણવા મળ્યું છે મોતથી લોહાણા પરિવારમાં શોક વ્યાપી ગયો છે